O`zbekiston va Turkiya o`rtasida yangi tahrirda ishlab chiqilayotgan mahkumlarni topshirish to`g`risidagi Shartnoma muhokama qilindi

Joriy yilning 30 noyabr kuni Bosh prokuraturada O`zbekiston Respublikasi Bosh prokurori Nig`matilla Yo`ldoshevning Turkiya Respublikasining O`zbekistondagi Favqulodda va Muxtor Elchisi Olgan Bekar bilan uchrashuvi bo`lib o`tdi.
Tomonlar ikki davlat vakolatli organlari o`rtasida huquqiy sohada shakllangan munosabatlarning bugungi kundagi holati, jinoyatchilikka qarshi kurashish, qonuniylik va huquq-tartibotni mustahkamlashda hamkorlikni yanada rivojlantirishning kelgusidagi istiqbollarini muhokama qildilar.
Xususan, O`zbekiston va Turkiya o`rtasida yangi tahrirda ishlab chiqilayotgan mahkumlarni topshirish to`g`risidagi Shartnoma alohida amaliy ahamiyat kasb etishi qayd etildi.
Uchrashuv ishtirokchilari bo`lib o`tgan muloqotning huquqiy sohada o`zaro aloqalarning mustahkamlanishida yangi turtki bo`lishini ta`kidladilar.